internet vaartha 121 Views
భువనగిరి : నల్లగొండ జిల్లా భువనగిరిలో సోమవారం 62వ జాతీయ స్థాయి క్రీడాపోటీలు ఘనంగా ప్రారంభమయ్యాయి. స్థానిక ప్రభుత్వ జూనియర్‌ కళాశాల ఈ పోటీలకు వేదికైంది. క్రీడా పోటీలను స్థానిక ఎమ్మెల్యే పైళ్ళ శేఖర్‌రెడ్డి ప్రారంభించారు. క్రీడాకారులు  క్రీడల్లో అభివృద్ధి సాధించి దేశానికి వన్నె తేవాలని కోరారు. అలాగే రాష్ట్రంలో క్రీడలను ప్రోత్సహించాలనే ఉద్దేశంతో తెలంగాణ ప్రభుత్వం సాక్షిమాలిక్‌, సింధూలకు బహు మతులు అందచేసినట్లు తెలిపారు. ఈ క్రీడల్లో దేశవ్యాప్తంగా బాల్‌బ్యాడ్మింటన్‌ బాలురు 18టీంలు, బాలికలు 18 టీంలు షూటింగ్‌ బాల్‌లో బాలురు 4 టీంలు, బాలికలు 3 టీంలు పాల్గొనగా, దేశవ్యాప్తంగా 334మంది క్రీడాకారులు 160 మంది కోచ్‌లు, మేనేజర్లు పాల్గొన్నారు. ఈ కార్యక్రమంలో మున్సిపల్‌ చైర్‌పర్సన్‌ సుర్వి లావణ్య శ్రీనివాస్‌, వైఎస్‌ చైర్మెన్‌ బర్రె మహాలక్ష్మీ, ఆర్డీవో ఎంవి భూపాల్‌రెడ్డి, కమి షనర్‌ జి వేణుగోపాల్‌రెడ్డి, తహశీల్దార్‌ కె వెంకట్‌రెడ్డి, ఎం పిడివో గోపాల కిషన్‌రావు, పట్టణ సిఐ మాదాసు శం కర్‌గౌడ్‌, జిల్లా ఆర్‌ఐఓ ఎన్‌ ప్రకాష్‌ బాబు, ప్రినిపాల్‌ భా స్కర్‌, జిల్లా జూనియర్‌ లెక్చరర్స్‌ అసోసియేషన్‌ ప్రెసిడెంట్‌ చాగంటి శ్రీనివాస్‌రావు, ఎస్‌ మల్లేశం, ఎస్‌జిఎఫ్‌ఐ అడ్వైజర్‌ వినేత్‌సింగ్‌, డిప్యూటీ డిఈవో మదన్‌మోహన్‌, జి అశోక్‌రెడ్డి, జి. దయాకర్‌రెడ్డి, జి సోమ నర్సయ్య, స్థానిక కౌన్సిలర్లు, పిఈటిలు  తదితరులు పాల్గొన్నారు.
మొదటి రోజు పోటీల్లో విజయం సాధించిన జట్లు : బాల్‌ బ్యాడ్మింటన్‌ బాలుర విభాగంలో తమిళనాడు-చత్తీస్‌ఘడ్‌ పోటీపడగా తమిళనాడు గెలుపొందింది. ఆంధ్రప్రధేశ్‌-మహారాష్ట్ర పోటీ పడగా ఆంధ్రప్రధేశ్‌, విద్యాభారతి-చత్తీస్‌ ఘడ్‌ పోటీపడగా చత్తీస్‌ఘడ్‌, గుజరాత్‌-మధ్యప్రధేశ్‌ గుజ రాత్‌ గెలుపొందింది. బాలికల విభాగంలో ఆంధ్రప్రదేశ్‌-విధ్యాభారతి పోటీపడగా, ఆంధ్రప్రధేశ్‌ గెలుపొందింది. షూటింగ్‌ బాల్‌ బాలుర విభాగంలో తెలంగాణ-పంజాబ్‌ పోటీపడగా పంజాబ్‌, మహారాష్ట్ర-డిల్లీలు పోటీపడగా మహా రాష్ట్ర  గెలుపొందింది. షూటింగ్‌ బాల్‌ మహిళా విభాగంలో తెలంగాణ-మహారాష్ట్ర పోటీపడగా మహారాష్ట్ర గెలుపొందింది.